पाएं अपने शहर की ताज़ा ख़बरें और फ्री ई-पेपरडाउनलोड करें
छत्तीसगढ़ बोर्ड, दसवीं के नतीजे इस महीने आएंगे। इस बार कोई भी छात्र फेल नहीं होगा। कोरोना संक्रमण की वजह से इस बार दसवीं की परीक्षा रद्द की गई है। असाइनमेंट के आधार पर मूल्यांकन कर नतीजे जारी किए जाएंगे। माध्यमिक शिक्षा मंडल (माशिमं) ने इसके लिए तैयारी कर ली है।
अफसरों का कहना है कि इस महीने नतीजे जारी कर दिए जाएंगे। कुछ दिनों में रिजल्ट के तारीख की घोषणा कर दी जाएगी। दसवीं में इस बार 4.61 लाख छात्र हैं। दसवीं के नतीजे इस बार नए फार्मूले से जारी करने की तैयारी की गई थी। लिखित परीक्षा के साथ असाइनमेंट के नंबर भी जोड़कर रिजल्ट जारी किया जाना था।
लेकिन कोरोना संक्रमण की वजह से दसवीं बोर्ड की लिखित परीक्षा जो, 15 अप्रैल से शुरू होने वाली थी। इसका आयोजन नहीं हुआ। माशिमं ने परीक्षा रद्द की। इसलिए असाइनमेंट के आधार पर भी रिजल्ट जारी करने की तैयारी की जा रही है।
अफसरों का कहना है कि असाइनमेंट के नंबर मिल चुके हैं। इसलिए नतीजे जल्द जारी होंगे। गौरतलब है कि दसवीं बोर्ड के कई नियमित छात्र ऐसे भी हैं जिन्होंने असाइनमेंट जमा नहीं किया है। ऐसे छात्रों को न्यूनतम नंबर देकर पास किया जाएगा। इस बार कोई भी छात्र फेल नहीं होगा।
प्राइवेट में असाइनमेंट नहीं
दसवीं बोर्ड के नियमित छात्रों ने असाइनमेंट जमा किए हैं। इसलिए इनके रिजल्ट इसके आधार पर जारी होंगे। लेकिन प्राइवेट छात्रों के लिए असाइनमेंट नहीं था। इसलिए इन छात्रों के रिजल्ट दूसरे तरीके से जारी किए जाएंगे। गौरतलब है कि दसवीं परीक्षा के लिए करीब 8 हजार से अधिक आवेदन आए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn